અર્બુદા અને અપની ક્રેડિટ સોસાયટીનું કરોડોનું ઉઠામણું થયા બાદ માઉન્ટઆબુ, આબુરોડ, સુમેરપુર ઉપરાંત ગુજરાતના સાબરકાંઠા, અરવલ્લી, મહેસાણા, પાટણ, બનાસકાંઠા જિલ્લા, સુરેન્દ્રનગર, લીંબડીમાં આવેલી તમામ શાખાઓના શટર પડી જતાં હજારો રોકાણકારોની કરોડોની મૂડીને ચાઉં કરી જનાર સંચાલક ‘બોબી’ અને તેના સાગરીતો સામે ઉત્તર ગુજરાતના ૧૧ તેમજ માઉન્ટઆબુ, આબુરોડ, સુમેરપુર પોલીસ મથકે ફરીયાદ નોંધાતા ચાલાક ફૂલેકાબાજ ‘બોબી’ ભૂગર્ભમાં ઉતરી જતાં એની સામે તપાસ કરતી સાબરકાંઠા, અરવલ્લી અને મહેસાણાની એલસીબી બોબીના ઘર અને ઓફિસની ડેલીએ ચરણસ્પર્શ કરીને ખાલી હાથે પરત ફરતાં કરોડોની ઉચાપત પ્રકરણમાં પોલીસ દ્વારા ખરેખર કંઈ ઉકળશે કે કેમ તેના ઉપર શંકા વ્યક્ત થઈ રહી છે.